Na temelju članka 4. stavka 2. Zakona o zaštiti od požara („Narodne novine“ broj 92/10), članka 24. stavak 1. točka 5. i članka 44. stavak 1. točka 4. Zakona o komunalnom gospodarstvu (Narodne novine broj: 68/18, 110/18 i 32/20) i članka 30. Statuta Općine Vladislavci („Službeni glasnik“ Općine Vladislavci /13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svoj 35. sjednici održanoj dana 30. ožujka 2021. godine, donosi

**ODLUKU**

**o izmjenama Odluke o organizaciji i načinu rada dimnjačarske službe**

**Članak 1.**

Odluka o organizaciji i načinu rada dimnjačarske službe ( „Službeni glasnik“ Općine Vladislavci br. 3/15) mijenja se prema odredbama ove Odluke.

**Članak 2.**

Članak 18 mijenja se i sada glasi:

„A )Dimovodni objekti koje koriste pravne ili fizičke osobe pregledavaju se kako

slijedi:

* Svi dimnjaci koji se ne koriste jedanput godišnje
* Vetilacijski kanali jedan puta godišnje

- Svi dimnjaci i dimovodne cijevi kojima se odvode produkti sagorijevanja plina na koje su priključena trošila klase ,,B" - (plinska trošila priključena na klasični dimnjak) uključujući i kontrolu sustava dozračivanja , (mjerno tehnički dokaz opskrba zraka za izgaranje 4 Pa – test) te ,,LAS" sistema dimnjaka - (dimnjak na koji su priključena plinska trošila vrste „C“) dvaput godišnje za fizičke osobe, te dvaput godišnje za pravne osobe uz analizu dimnih plinova i izdavanje stručnog nalaza jednom godišnje

Svi zrako-dimovodi zidni vodoravni i krovni okomiti kojima se odvode produkti sagorijevanja plina i dovoda zraka za izgaranje plina na koje su priključena trošila vrste ,,C", s vizualnim pregledom i mjerenjem produkata izgaranja, i/ili mogućim mjerenjem (analizom) količine zraka potrebnog za ispravan rad trošila - dva puta godišnje kod pravnih osoba sa izdavanjem (uvjerenja o ispravnosti sustava odvoda dimnih plinova) stručnog nalaza o stanju i ispravnosti jednom godišnje i jedan puta godišnje kod fizičkih osoba.

B ) Dimovodni objekti čiste se kako slijedi:

- Svi dimnjaci i priključne cijevi ložišnih uređaja koji koriste kruto i tekuće gorivo jedanput u periodu od 1. rujna (listopada) do 31. svibnja - kod pravnih i fizičkih osoba izdavanje stručnog nalaza o stanju i ispravnosti jednom godišnje uz analizu dimnih plinova

* Svi dimovodni objekti i ventilacijski kanali pod stavkom A točka 1 . i 2 . ovog članka po potrebi, a na zahtjev ovlaštenog dimnjačara ili korisnika dimovodnog objekta, a sve prema važećem cjeniku
* Svi priključeni ložišni uređaji koji koriste kruto ili tekuće gorivo bez obzira radi li se o

stambenoj zgradi koju koristi pravna ili fizička osoba jedanput u periodu

od 1. rujna do 31. svibnja - kod pravnih osoba izdavanje stručnog nalaza o stanju i ispravnosti jednom godišnje uz analizu dimnih plinova

- Svi kotlovi s plameno dimne strane koji koriste plin kao energent dvaput godišnje kod pravnih osoba uz analizu dimnih plinova i jednom godišnje kod fizičkih osoba uz analizu dimnih plinova

* Taložnice čađi dimovodnih objekata jedanput godišnje, a po potrebi i više puta.

Svi korisnici dimovodnih objekata i uređaja za loženje dužni su omogućiti redovito čišćenje i pregled dimovodnih objekata i uređaja za loženje koji pripadaju pod obavezan pregled i čišćenje, te dati točne podatke o broju i vrsti uređaja za loženje odnosno svih dimovodnih objekata.

Korisnik dimovodnih objekata koji ubuduće nema potrebu koristiti neke od dimovodnih objekata dužan je o tome pisano obavijestiti koncesionara, te je dužan obavijestiti koncesionara o priključenju ložišta na dimovodni objekt.

**Članak 3.**

Ostale odredbe Odluke o organizaciji i načinu rada dimnjačarske službe ( „Službeni glasnik“ Općine Vladislavci br. 3/15) ostaju nepromijenjene.

**Članak 4.**

Ove izmjene Odluke o organizaciji i načinu rada dimnjačarske službe stupaju na snagu osmog dana od dana objave u „Službenom glasniku“ Općine Vladislavci.

KLASA: 363-03/15-01/01

UR.BROJ: 2158/07-01-21-3

Vladislavci, 30. ožujka 2021.

PREDSJEDNIK

OPĆINSKOG VIJEĆA

Krunoslav Morović, v. r.